จากหัวข้อคำถาม เนื้อหมูจะมีโอกาสติดเชื้อพิษสุนัขบ้าที่แช่ในช่องเดียวกันไหมครับและหากโดนนำ้ในภาชนะที่ใส่หมู กระเด็นใส่มุมปาก แล้วใช้มือเช็ดจากนั้นรีบไปล้างมือล้างหน้าจำเป็นต้องไปฉีดวัคซีนไหมครับ เหตุเกิดเมื่อวาน 22/6/62ขอบ คุณล่วงหน้าครับ
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำการสัมผัสที่อาจทำให้ติดเชื้อได้เช่น-ถูกข่วนหรือกัดโดยตรง มีเลือดออกจากแผล-สัตว์มาเลียตรงแผล หรือมาเลียปาก-กินเนื้อสัตว์ดิบ-แผลไปโดนเนื้อหรือเลือดสดๆของสัตว์ในกรณีดังกล่าวมานั้นการแช่เนื้อรวมไว้ที่เดียวกัน อาจไม่ได้ทำให้มีการติดต่อของเชื้อโรคพิษสุนัขบ้าได้โดยตรงค่ะ แต่อย่างไรก็ตามหากทราบว่ามีเนื้อของสัตว์ที่เป็นพิษสุนัขบ้าอยู่ ควรแยกออกมาทันที และทำความสะอาดช่องแช่แข็งนั้นด้วยค่ะ ส่วนการที่น้ำกระเด็นใส่มุมปากนั้น ถ้าเป็นน้ำจากสัตว์ที่ไม่ได้เป็นโรคพิษสุนัขบ้ามีโอกาสติดน้อย และถ้ามุมปากไม่มีแผลอะไร แล้วทำการล้างออกทันที ก็โอกาสติดน้อยมากเช่นกันอาจพบแพทย์ใกล้บ้านเพื่อซักประวัติ ตรวจร่างกายและประเมินความเสี่ยงอีกครั้ง แต่เท่าที่ฟังเบื้องต้น อาจจะยังไม่มีความจำเป็นในการรับวัคซีนค่ะควรหลีกเลี่ยงการสัมผัสเนื้อสัตว์ดิบที่มีเชื้อพิษสุนัขบ้าเพราะในกรณีนั้นจะมีโอกาสติดสูงมากๆค่ะ